CELEX: 32021D0793
Language: lt
Date: 1616716800000
Title: Tarybos sprendimas (ES) 2021/793 2021 m. kovo 26 d. dėl Europos Sąjungos ir Grenlandijos Vyriausybės bei Danijos Vyriausybės tausios žvejybos partnerystės susitarimo ir jo įgyvendinimo protokolo pasirašymo Europos Sąjungos vardu ir laikino taikymo

2021 5 18   
               
               
                  LT
               
               
                  Europos Sąjungos oficialusis leidinys
               
               
                  L 175/1
               
            
         TARYBOS SPRENDIMAS (ES) 2021/793
         2021 m. kovo 26 d.
         dėl Europos Sąjungos ir Grenlandijos Vyriausybės bei Danijos Vyriausybės tausios žvejybos partnerystės susitarimo ir jo įgyvendinimo protokolo pasirašymo Europos Sąjungos vardu ir laikino taikymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     2019 m. gruodžio 9 d. Taryba įgaliojo Komisiją pradėti derybas su Grenlandijos Vyriausybe ir Danijos Vyriausybe siekiant sudaryti naują Tausios žvejybos partnerystės susitarimą ir naują jo įgyvendinimo protokolą;
                  
               
                     (2)
                  
                  
                     derybos sėkmingai užbaigtos – 2021 m. sausio 11 d. parafavus Europos Sąjungos ir Grenlandijos Vyriausybės bei Danijos Vyriausybės tausios žvejybos partnerystės susitarimą (toliau – Partnerystės susitarimas) ir Europos Sąjungos ir Grenlandijos Vyriausybės bei Danijos Vyriausybės tausios žvejybos partnerystės susitarimo įgyvendinimo protokolą (toliau – Protokolas);
                  
               
                     (3)
                  
                  
                     Partnerystės susitarimu panaikinamas 2007 m. birželio 28 d. įsigaliojęs Europos bendrijos ir Danijos Vyriausybės bei Grenlandijos Vietinės Vyriausybės žvejybos partnerystės susitarimas (1);
                  
               
                     (4)
                  
                  
                     Partnerystės susitarimo ir Protokolo tikslas – sudaryti sąlygas Sąjungai ir Danijos Vyriausybei bei Grenlandijos Vyriausybei glaudžiau bendradarbiauti siekiant toliau skatinti tausios žvejybos politikos vystymą, taip pat sudaryti sąlygas atsakingai naudoti žvejybos išteklius Grenlandijos vandenyse;
                  
               
                     (5)
                  
                  
                     siekiant užtikrinti Sąjungos laivams galimybę nedelsiant pradėti žvejybos veiklą ir vadovaujantis Partnerystės susitarimo 15 straipsniu bei Protokolo 12 straipsniu, Partnerystės susitarimas ir Protokolas turėtų būti laikinai taikomi nuo jų pasirašymo dienos;
                  
               
                     (6)
                  
                  
                     todėl Partnerystės susitarimas ir Protokolas turėtų būti pasirašyti ir laikinai taikomi, kol bus užbaigtos jų įsigaliojimui būtinos procedūros,
                  
               PRIĖMĖ ŠĮ SPRENDIMĄ:
         
            1 straipsnis
            Leidžiama Sąjungos vardu pasirašyti Europos Sąjungos ir Grenlandijos Vyriausybės bei Danijos Vyriausybės tausios žvejybos partnerystės susitarimą (toliau – Partnerystės susitarimas) ir Europos Sąjungos ir Grenlandijos Vyriausybės bei Danijos Vyriausybės tausios žvejybos partnerystės susitarimo įgyvendinimo protokolą (toliau – Protokolas) su sąlyga, kad minėti aktai bus sudaryti (2).
         
         
            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Partnerystės susitarimą ir Protokolą.
         
         
            3 straipsnis
            Partnerystės susitarimas pagal jo 15 straipsnį taikomas laikinai nuo jo pasirašymo dienos (3), kol bus užbaigtos jo įsigaliojimui būtinos procedūros.
         
         
            4 straipsnis
            Protokolas pagal jo 12 straipsnį taikomas laikinai nuo jo pasirašymo dienos (3), kol bus užbaigtos jo įsigaliojimui būtinos procedūros.
         
         
            5 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. kovo 26 d.
            
               
                  Tarybos vardu
               
               
                  Pirmininkė
               
               A. P. ZACARIAS
            
         
         
            (1)  OL L 172, 2007 6 30, p. 4.
         
            (2)  Žr. šio Oficialiojo leidinio p. 3.
         
            (3)  Datą, nuo kurios Partnerystės susitarimas ir Protokolas bus laikinai taikomi, Europos Sąjungos oficialiajame leidinyje paskelbs Tarybos Generalinis sekretoriatas.